
Innsamling av farlig avfall
Ved søknad om tillatelse til innsamling av farlig avfall bes søker gi opplysninger i henhold til punktene nedenfor. Søknaden sendes i fem kopier til: 

Statens forurensningstilsyn (SFT), Postboks 8100 Dep, 0032 Oslo
Saksbehandlingstiden er på 4-6 måneder etter at vi har mottatt en fullstendig søknad.

1
Opplysninger om foretak

1.1 Navn

Ansvarlig for foretaket

Gateadresse

Postadresse

Postnr., -sted

Kontaktperson

Telefon sentralbord

Telefon kontaktperson

Kommune og kommunenr.

Foretaksnr.

1.2 Lokalisering av hovedkontor eller annet naturlig kjernepunkt

UTM-angivelse koordinater i henhold til Statens kartverks topografiske kart

(serie M711 i målestokk 1:50.000)

Nord-sør (7 sifre)  

Øst-vest (6 sifre)
Sonebelte 

Kartblad nr 

1.3 Virksomhetens omfang

Kort om bedriftens planer: hvilket tilbud de ønsker å yte kundene, hvor omfattende innsamling planlegges, hvordan innsamlingen vil bli organisert og hvor innsamlet avfakk vil bli levert.
2 Kompetanse

2.1 Aktuelle kurs

2.2 Erfaring i bransjen

Type virksomhet

Periode

2.3 Beskrivelse av annen kompetanse

Beskrivelse planlagt kompetanseutvikling før tillatelsen tas i bruk

Beskrivelse av senere planlagt kompetanseutvikling

3 Utstyr

· ADR-godkjent transportmateriell

· Beskrivelse av utstyr for å kunne ta hånd om ev. søl og lekkasjer

· Beskrivelse av annet relevant utstyr

· Beskrivelse av planlagt anskaffelse av utstyr før tillatelsen tas i bruk 

· Beskrivelse av andre planlagte anskaffelser av utstyr

4 Internkontroll

Er internkontrollsystem tatt i bruk? Omfatter systemet prosedyrer for vern mot uhellsutlipp og kompetanseutvikling i bedriften?

Eksempel på tillatelse:
Tillatelse til innsamling av farlig avfall for xxx
I medhold av forskrift om farlig avfall (www.lovdata.no/for/sf/md/xd-20021220-1817.html) gir SFT herved xxx tillatelse til å foreta innsamling av farlig avfall. Vilkårene for tillatelsen er gitt i punktene 1‑10. 

Tillatelsen er gitt på grunnlag av søknad av * og opplysninger fremkommet under behandlingen av søknaden. Dersom bedriften ønsker å foreta endringer i forhold til tillatelsen, må bedriften søke SFT på forhånd.

Virksomheten skal for øvrig drives i samsvar med forurensningsloven og forskrift om farlig avfall, samt andre aktuelle forskrifter med hjemmel i forurensningsloven. Spesielt vises til krav om aktsomhet ved oppbevaring m.v. som fremgår av forskrift om farlig avfall § 5 om forsvarlig oppbevaring m.v. av farlig avfall, § 8 som fastsetter leveringsplikt og § 11 om deklarasjon og opplysninger om avfallets innhold.

Vi gjør oppmerksom på at tillatelsen ikke fritar fra plikter i henhold til annen lovgivning. Særlig aktuelle for virksomheten er bestemmelser gitt av Direktoratet for arbeidstilsynet og Direktoratet for samfunnssikkerhet og beredskap.

Oppfyllelse av vilkårene i tillatelsen skal skje under hensyntagen til arbeidsmiljøet ved bedriften. Forurensningsmyndighetene kan fastsette nærmere bestemmelser om forurensningsgebyr for overtredelser av vilkårene i tillatelsen. Overtredelse av vilkårene i tillatelsen er straffbart i henhold til forurensningslovens kap. 10.

Opplysninger om foretak

	Navn:

Gateadr.:

Postadresse:

Postnr., -sted:

Kommune:

Foretaksnr:

UTM: nord-sør

øst-vest:

sonebelte:


	Dato:

Saksbehandler
	
	*

Seksjonssjef
	


Vilkår for tillatelse til innsamling av farlig avfall

1 Rammer 

1.1 
Innsamling

Tillatelsen omfatter innsamling av farlig avfall. Med innsamling menes henting av farlig avfall hos en eller flere avfallsbesittere, jf. farlig avfallsforskriften § 3, definisjoner. 

1.2 
Tankrensing o.l.

Denne tillatelsen omfatter også tankrensing, dvs. rengjøring av tanker eller lignende innretning med tilhørende rør, der rengjøringen medfører at det oppstår farlig avfall. Tillatelsen gjelder også tømming av olje- og bensinutskillere hvor farlig avfall oppstår. Oppsamlet spill og/eller vann som er forurenset med farlig avfall, skal håndteres som farlig avfall.

1.3 
Øvrig håndtering

Denne tillatelsen omfatter ikke mellomlagring av innsamlet farlig avfall. Midlertidig hensetting (parkering) av kjøretøy med farlig avfall reguleres for de fleste farlig avfallstypene av europeisk avtale om internasjonal vegtransport av farlig gods (ADR) og forskrift av 20. desember 1996, om transport av farlig gods på veg og jernbane. 

Opphold/mellom​lagring med varighet over 24 timer anses der som oppbevaring og krever egen tillatelse. For transport av farlig avfall som ikke er regulert av ADR benyttes samme regel som en veiledning. 

Tillatelsen gjelder heller ikke behandling eller annen disponering av farlig avfall. Dersom bedriften ønsker eget mellomlager for farlig avfall (tillatelse til mottaksanlegg med unntak av nasjonale anlegg) eller ønsker å behandle farlig avfall, må særskilt tillatelse innhentes fra henholdsvis Fylkesmannen eller SFT.

1.4 
Gyldighet og områdebegrensning

Tillatelsen gjelder i 5 år fra den er gitt. Tillatelsen er gyldig i hele landet. Dersom tillatelsen ikke er tatt i bruk innen 2 år fra den ble gitt faller tillatelsen bort. SFT kan vurdere unntak fra vilkåret om 2 år etter søknad fra foretak.

1.5 
Farlig avfallstyper

Tillatelsen gjelder innsamling av alle typer farlig avfall. Spesifisering av farlig avfallstyper fremgår av farlig avfallsforskriften § 4 og vedleggene til denne. 

1.6 
Andre avfallstyper

Tillatelsen omfatter ikke innsamling av avfall i følgende ADR klasser: Eksplosive stoffer (klasse 1),  infeksjonsfremmende stoffer (klasse 6.2) og radioaktive materialer (klasse 7), eller stoffer med tilsvarende egenskaper. Myndigheten for nevnte stoffer og materialer er henholdsvis Direktoratet for Brann- og Eksplosjonsvern (DBE), Statens helsetilsyn og Statens Strålevern. 

2
Utstyr og kompetanse
Transportmateriellet skal være ADR-godkjent. Bruk og vedlikehold skal foregå i overensstemmelse med gjeldende lover og forskrifter. 

Innsamleren skal til en hver tid disponere verne- og saneringsutstyr for å kunne ta hånd om eventuelt søl og lekkasjer, og ha ekstraemballasje og utstyr for merking.

For å sikre at farlig avfall blir håndtert på en miljømessig forsvarlig måte plikter innsamler og personell til en hver tid å ha nødvendig kunnskap om farlig avfall. Videre skal det foreligge en plan for kompetanseutvikling som fører til at aktørene holder seg oppdaterte. Planen skal kunne dokumenteres.

Kopi av tillatelsen skal følge innsamleren når innsamling utføres.

3
Håndtering av farlig avfall
Håndtering av farlig avfall skal foregå på en slik måte at forurensning eller fare for forurensning ikke oppstår. 

Sammenblanding av ulike typer farlig avfall er ikke tillatt etter at avfallet er overtatt fra  avfallsbesitter (jf. § 5 i forskrift om farlig avfall). Eventuell tomemballasje skal rengjøres og disponeres på en slik måte at forurensning ikke oppstår.

4
Deklarering
Innsamleren skal påse at alt farlig avfall som samles inn er deklarert på deklarasjons​skjemaer godkjent av SFT. Leverandør/avfallsbesitter er ansvarlig for at deklareringen utføres korrekt.

Gjenpart av utfylt deklarasjonsskjema skal medfølge farlig avfallet ved videre transport. 

Innsamleren er ansvarlig for at deklarasjonsskjemaets kopier fordeles som angitt på skjemaet. 

5
Emballering og merking
Før overtakelse av avfallet skal innsamleren kontrollere og sørge for at:

· emballasjen er ren og uskadet og egnet for lagring og transport av farlig avfallet

· emballasjen er merket i samsvar med krav i ADR og forskrift om transport av farlig gods på veg og jernbane

· emballasje til deklarasjonspliktig farlig avfall er forsynt med deklarasjonsskjemaets løpenummer utført med værbestandig merking. 

Det er innsamlerens plikt å påse at ovenfornevnte punkter er i orden før overtakelse av avfallet.

6
Leveringsplikt 

Innsamlet farlig avfall skal videreleveres uten unødig opphold til anlegg godkjent av SFT eller Fylkesmannen (se punkt 1.3, øvrig håndtering). 

7
Internkontroll
I henhold til forskrift om systematisk helse,- miljø- og sikkerhetsarbeid i virksomheter (internkontrollforskriften), fastsatt ved kgl. res. 6. desember 1996, plikter innsamleren å utarbeide et internkontrollsystem for sin virksomhet. Internkontrollsystemet skal sikre og dokumentere at aktivitetene utøves i samsvar med krav fastsatt i tillatelsen, og at virksomheten ivaretar de krav som er angitt i medhold av forskrift om farlig avfall. 

8
Journalføring og rapportering
Innsamleren skal føre journal for farlig avfallsvirksomheten hvor alle nødvendige opplysninger for håndtering av farlig avfall ivaretas.

Journalene skal være lett tilgjengelig ved inspeksjon. De skal oppbevares i minst 3 år.
Forurensningsmyndighetene kan pålegge innsamleren å sende forurensningsmyndighetene eller andre som myndighetene bestemmer, kopier eller sammendrag av alle journaler.

Ved driftsmessige forhold som har medført forurensning eller fare for forurensning, skal bedriften uten ugrunnet opphold sende rapport til SFT. Rapporten skal beskrive hendelsesforløpet og skadebegrensende tiltak, samt beskrive eventuelle tiltak som iverksettes for å unngå gjentakelser. Videre har bedriften varslingsplikt i henhold til forskrift om varsling av akutt forurensning eller fare for akutt forurensning av 9.7.92

Bedriften er plassert i kontrollklasse ….

Ved innsamlingsvirksomhet i samarbeid med underleverandører eller andre bedrifter skal det fremgå av årsrapporten hvilke mengder og typer farlig avfall som kommer inn via de ulike samarbeidspartnere/ underleverandører.

9
Tilsyn
Innsamleren plikter å la SFT eller Fylkesmannen foreta nødvendige kontroller/tilsyn av virksomheten til enhver tid, herunder stikkprøver (eksempelvis på emballering, merking og sammensetning av farlig avfall og journaler).

Innsamleren skal ved kontroll kunne fremlegge dokumentasjon som viser at farlig avfalls​virksomheten drives i samsvar med vilkårene satt i tillatelsen. 

10
Øvrige vilkår
10.1 
Forsikring

Innsamleren skal sørge for å ha tilstrekkelige forsikringer for det erstatningsansvar han måtte pådra seg i sin farlig avfallsvirksomhet. Forsikringen må blant annet omfatte skade på person(er), utstyr samt utgifter til opprydding, sanering og godkjent disponering. Forsikringen skal dekke skader farlig avfallsaktøren er ansvarlig for etter gjeldende erstatningsregler, oppad begrenset til et beløp på 2.000.000.- for hvert skadetilfelle. Forsikringen skal også dekke kostnader for utgifter knyttet til eventuelt opphør av eget foretagende, herunder forsvarlig disponering av eventuelt resterende farlig avfall som innsamleren er ansvarlig for. 

Forsikringen kan eventuelt erstattes med en bankgaranti.

10.2 
Forbud mot overdragelse av tillatelse

Tillatelse til innsamling av farlig avfall er gitt til vedkommende foretak og kan ikke overdras helt eller delvis til andre uten samtykke fra forurensningsmyndigheten.

10.3 
Driftsstans og nedleggelse 

Driftsstans utover 1 måned skal meldes til SFT. Ved nedleggelse skal bedriften også umiddelbart melde fra til SFT. Det skal legges frem oversikt over mengde farlig avfall som bostyrer evt. må ta hånd om. Vi viser til farlig avfallsforskriftens § 9 om meldeplikt ved konkurs.

10.4 
Endring/omgjøring av tillatelsen

SFT tar forbehold om å kunne foreta endringer i tillatelsen, herunder de enkelte vilkår, jf. forurensningsloven § 18.

Vesentlige endringer i foretakets eierforhold skal meldes til SFT

10.5 
Brudd på tillatelsen

Overtredelse av tillatelsen er straffbart i henhold til forurensningsloven §§ 78 og 79, med mindre forholdet går inn under andre straffebestemmelser. Forurensningsmyndighetene kan fastsette forurensningsgebyr for å sikre at vilkårene i tillatelsen blir overholdt, jf. forurensningsloven § 73. 

Innsamling av farlig avfall

Vedlegg 4 Retningslinjer for å gi tillatelse 

